tomron87/hebrew-wikipedia-sentences-corpus huggingface dataset:
בשנות העשרים של המאה ה-13 קוניה התמלאה בפליטים ממלכת ח'ווארזם, הם ברחו מפני התקדמותם של המונגולים.
ב-1243 בעקבות קרב קסדה, בו הביסו המונגולים את הסלג'וקים של רום, נפלה קוניה בידי המונגולים.
העיר נשארה הבירה של הסולטנות הסלג'וקית שהייתה מעתה כפופה למדינה המונגולית (השושלת האילח'אנית) עד סוף המאה ה-13.
במחצית השנייה של המאה ה-13 סולטנות רום החלה להתפורר והתחלקה בין נסיכויות קטנות שנקראו בייליק.
אחת מהנסיכויות האלה הייתה נסיכות אוסמנאואולו כלומר "הנסיכות של בני עות'מאן" שממנה צמחה האימפריה העות'מאנית.
ב-1420 העות'מאנים כבשו את הנסיכות המתחרה ששלטה בקוניה.
ב-1453 קוניה הפכה להיות בירת הפרובינציה העות'מאנית של קאראמאן.
בתקופה העת'מאנית קוניה שמשה כבירה מחוזית.
בעיר התגוררו מוסלמים ונוצרים ארמנים ויוונים.
בעקבות הסכם חילופי האוכלוסין בין יוון וטורקיה שנחתם ב-1923, העיר התרוקנה מתושביה הנוצרים.
(השאלה מיהו יווני ומיהו טורקי הוכרעה על בסיס דתי).
קוניה זכתה לאורך ההיסטוריה למוניטין של אחת הערים היותר דתיות-מסורתיות בטורקיה.
בעבר היא הייתה ידועה כ"מבצר האסלאם", עד היום תושביה נחשבים יותר אדוקים יחסית לשאר ערי המדינה.
קוניה הייתה ביתו האחרון של החכם הצופי ג'לאל א-דין רומי, הוא נודע בכתבי הפילוסופיה והשירה הדתית שלו שהשפעתם הגיעה למרחקים.
רומי נקבר בקוניה, סביב קברו הוקם המרכז הגדול של המסדר המוולוי שנקרא על שמו (מוולאנה - מורנו).
המסדר ידוע בטקסי הד'יכר הייחודיים שלו המאופיינים במוזיקה ובמחול, אנשי המסדר המכונים דרווישים סובבים על עומדם במשך שעות לקצב המוזיקה המסורתית.
טקס זה נערך כחלק מהפולחן הדתי ואמור להביא את המשתתפים לחוויה דתית נעלה.
קוניהיקו קאסאהארה (ביפנית: 笠原邦彦; נולד ב-1941) הוא אומן אוריגמי יפני ידוע.
קאסאהארה המציא מאות דגמי אוריגמי ופרסם ספרים רבים בנושא, אשר חלקם תורגם לעברית.
הוא מתמחה באוריגמי מודולרי ועוסק רבות בקשר שבין גאומטריה לקיפולי נייר.
קוניהיקו קאסאהארה, קסמי אוריגמי, לדורי, 1990.
קוניהיקו קאסאהארה, פלאי אוריגמי, לדורי, 1990.
קוניהיקו קאסאהארה, חדוות אוריגמי, לדורי, 1990.
קוניהיקו קסהרה, אוריגמי בקלי קלות, אור-עם.
קוני פוהלרס היא כדורגלנית גרמנית.
פוהלרס נולדה למשפחה של שחקני כדורגל: גם אביה וגם אימה היו מלכי השערים של הליגה האזורית.
את הקריירה שלה החלה פוהלרס בגיל שבע, כאשר הצטרפה לקבוצת "FSV '67 הלה".
בשנת 1994, היא עברה לטורבינה פוטסדאם ושם זכתה להכרה בינלאומית.
פוהלרס שיחקה עונה אחת (2002/03) באטלנטה ביט מליגת ה-WUSA האמריקאית, וגם בהפועל חולון הישראלית.
פוהלרס ערכה את הופעת הבכורה בנבחרת גרמניה בשנת 2001, במשחק נגד נבחרת איטליה.
באותה השנה, היא כבשה חמישה שערים בשלושת המשחקים הראשונים שלה בנבחרת, וכך שברה את שיאה של היידי מוהר.
פוהלרס הייתה חלק מסגל הנבחרת שזכה בגביע העולם בכדורגל נשים 2003, במדליית ארד באולימפיאדת אתונה (2004) ובאליפות אירופה 2005.
מלכת השערים של ההבונדסליגה: 2002, 2006
קוני למל בקהיר הוא סרט ישראלי קומי לכל המשפחה בבימויו של יואל זילברג (פזמונים אבי קורן) ובכיכובו של מייק בורשטיין שמשחק בסרט תפקיד כפול.
הסרט יצא לאקרנים בשנת 1983 והוא השלישי והאחרון בסדרת "קוני למל" (אחרי "שני קוני למל" ו"קוני למל בתל אביב").
הסרט הפך לקאלט ישראלי, ומכיל שירים וביטויים שנטמעו בחברה הישראלית עד ימינו, כגון השירים "אומרים כי אני אינני אני" (שיר שהופיע לראשונה בסרט שני קוני למל), ו"קוני מוני למל" .
קוני למל (מייק בורשטיין) הוא מורה חסידי לחוזרים בתשובה ביישוב בעל צביון חרדי.
אשתו נפטרה ויש לו שני ילדים.
אחיו התאום והחילוני מוני הוא בדרן ושחקן תיאטרון המעלה מופעים משותפים עם חברתו יונה (חנה לסלאו).
כדי להכין את השטח למוני שולחים הפושעים את יונה מחופשת לבחור חסידי קרוב משפחה של קוני.
ההחלפה מצליחה ויונה מתקרבת אל קוני ועוזרת לו בטיפול בילדים וכך מכשירה את הקרקע להחלפה.
הפושעים חוטפים וכולאים את קוני, ומוני מחופש לקוני לוקח את ספר התורה לקהיר, מקבל את הכסף, ומצליח לברוח לפושעים ולהביא את הכסף לקוני שבינתיים הצליח אף הוא לברוח מהפושעים.
כאשר מביא קונילמל את הכסף לסבו, מתברר כי המטבעות שהביא מזויפים, והכסף האמיתי נשלח אל הישיבה, ואל סבו של קוני בדואר דיפלומטי.
סרט זה יצא לאקרנים זמן קצר לאחר החתימה על הסכם השלום בין ישראל למצרים, וסרט ישראלי ראשון שצולם במדינה ערבית, ומביא לידי ביטוי את האופוריה הישראלית לגבי שלום עם מצרים.
קוניוטומיה בעברית: פיום גרון) היא שיטת פיום קנה המתבצעת על ידי חתך ברקמת החיבור שבין סחוס הקריקואיד לסחוס התירואיד, באזור הנקרא גם "הממברנה הקריקותירואידית", עד לחשיפת קנה הנשימה, והחדרת "קוניוטום" (או טובוס) דרך החתך.
בחירום, הפרוצדורה תיעשה באמצעות צינורית קטנה הנקראת "קוניוטום שיילי", המשמשת גם לביצוע טרכאוסטומיה בבית החולים.
קוניוטום נפוץ נוסף נקרא "פורטקס".
ניתן לבצע פרוצדורה זו גם על ידי טובוס המשמש לביצוע צנרור קנה (אינטובציה), לאחר קיצורו.
קוניוטומיה תתבצע רק כשאין אפשרות לעשות אינטובציה, לדוגמה: כאשר יש שברים בפה וריסוק של הלסת, או כאשר קיים בקנה-הנשימה אנפילקסיס ברמה כזו שביצוע אינטובציה יגרום פציעת קנה-הנשימה.
אחד הכשלים המרכזיים העלולים להיווצר בהליך זה הוא מצב שבו הצינורית מוכנסת אל מתחת לעור במקום אל תוך הקנה.
כשל זה עשוי להתרחש בעיקר כשיש פגיעה באנטומיה באזור הצוואר עקב חבלה חודרת או בצקת.
במצב זה, ההנשמה תגרום להתנפחות של העור (נפחת), מצב שאינו מסוכן כשלעצמו, אך אינו מאפשר אספקת חמצן תקינה למטופל.
קוניוטומיה היא פרצדורה המבוצעת בהרדמה מקומית, אף שברוב המקרים בהם יהיה צורך לבצע את הפרוצדורה החולה יהיה כבר חסר הכרה בשל חומרת פגיעתו.
הפעולה נחשבת כפעולה חודרנית מכיוון שמבוצע חתך בגרון ומוכנס טובוס (צינור לקנה הנשימה) ישר לדרכי הנשימה התחתונות.
נילסן נולדה בעיירה פרדריקסהאבן שבצפון דנמרק וגדלה כמורמונית בכפר אלינג שליד קופנהגן.
אביה, בנט נילסן, היה נהג אוטובוס, ואמה, לילה אינגה-ליס מצ'יקיט (1945–2014), הייתה פקידת ביטוח, שגם שיחקה במחזות זמר ואף מבקרת מוזיקה.
היא החלה את קריירת המשחק שלה לצד אמה במחזות זמר ובהצגות מקומיות.
כדי לפתח את קריירת המשחק שלה נסעה נילסן בגיל 18 לפריז שם עבדה כשחקנית ועסקה בדוגמנות.
לאחר מכן עברה נילסן לאיטליה ולמדה בבתי ספר לדרמה ברומא ובמילאנו.
נילסן גרה באיטליה מספר שנים לפני שעברה להתגורר בניו יורק באמצע שנות התשעים.
בשנת 1984 הופיעה לראשונה בסרט הקולנוע הצרפתי "מאיפה חזרת?
לא ראינו אותך יוצא", שלא זכה להצלחה מסחרית והשתתפה בו לצד השחקן האמריקאי ג'רי לואיס.
בשנת 1991 שיחקה בתפקיד משני בסרט הקומדיה האיטלקי "Vacanze di Natale '91" לצדה של השחקנית אורנלה מוטי.
נילסן פרצה לראשונה בשנת 1997 בתפקיד משני לצד קיאנו ריבס ושרליז תרון במותחן האימה "מלכודת לפרקליט", שנה לאחר מכן הופיעה נילסן לצד קורט ראסל וג'ייסון אייזקס בדרמת הפעולה הבדיונית "חייל קטלני" ובדרמה הקומית של וס אנדרסון "המרוץ לצמרת של מקס פישר".
בשנת 2000 שיחקה נילסן בסרט המדע בדיוני של בריאן דה פלמה "המשימה: מאדים" לצידם של גארי סיניז וטים רובינס, בסרט גילמה נילסן את טרי פישר אסטרונאוטית קשוחה שנשלחת יחד עם משלחת מיוחדת למשימת חיפוש בכוכב מאדים.
תפקיד זה של נילסן סלל את דרכה אל תפקידה הגדול ביותר עד כה בקריירה בדרמת הפעולה התקופתית זוכת 5 פרסי אוסקר של רידלי סקוט "גלדיאטור".
בסרט גילמה קוני את דמותה של לוסילה בתו של מרקוס אורליוס (ריצ'רד האריס) קיסר רומא ואחותו של קומודוס (חואקין פיניקס) שהפך לקיסר רומא לאחר רציחתו של אביו.
במהלך הסרט מנסה לוסליה לסייע לגיבור מקסימוס (ראסל קרואו) במאבקו נגד קומודוס והפיכתה של רומא לרפובליקה.
ב-2002 שיחקה נילסן לצד רובין ויליאמס בדרמת המתח "לחיות בתמונות" ובמותחן המסתורין הצרפתי "אוהב השדים".
ב-2003 שיחקה נילסן לצד ג'ון טרבולטה בדרמת הפעולה הצבאית "בייסיק" שם גילמה את דמותה של קפטן ג'וליה אוסבורן האחראית על חקירת רצח בתוך הקומנדו האמריקאי, בנוסף שיחקה נילסן במותחן הפעולה "מאבק צמוד" לצידם של טומי לי ג'ונס ובניסיו דל טורו.
ב-2004 שיחקה נילסן בדרמת המלחמה הדנית המצליחה "אחים", על תפקידה בסרט קיבלה נילסן מועמדות ל"פרס האקדמיה האירופאית".
ב-2005 שיחקה נילסן לצד ג'ון קיוזאק ובילי בוב ת'ורנטון בקומדיית הפשע "קרח דק", כמו כן השתתפה גם בדרמת המלחמה "בעמק האלה" לצידו של ג'יימס פרנקו.
בשנת 2011 שיחקה נילסן בסדרת הדרמה הפוליטית "בוס" לצידו של קלסי גראמר.
בשנת 2016 שיחקה בסרט הנורווגי "The Lion Woman" המבוסס על רומן באותו שם מאת הסופר אריק פוסנס הנסן.
מ-2004 עד 2012, נילסן יצאה עם המתופף של להקת מטאליקה, לארס אולריך; שגם הוא יליד דנמרק.
יש להם בן אחד, ברייס תדיאוס אולריך-נילסן (נולד ב-21 במאי 2007 בסן פרנסיסקו קליפורניה).
יש לה בן בוגר יותר, סבסטיאן שרטור (נולד ב-27 בנובמבר 1989, ברומא, איטליה), ממערכת היחסים הקודמת שלה עם פאביו סרטור.
שנהסרטתפקידהערות1984Par où t'es rentré ?
מועמדת פרס אמי הבינלאומי על ההופעה הטובה ביותר של שחקנית (אנ') (2023)
קוניגסג () היא חברה שוודית לייצור מכוניות ספורט.
החברה נוסדה בשנת 1994 כיוזמה פרטית על ידי כריסטיאן פון קוניגסג.
החברה מתמחה ביצור מכוניות-על בעלות ביצועים גבוהים.
מאז 2010, מכונית הדגל של החברה היא קוניגסג אגירה.
החברה נוסדה בשנת 1994 בשוודיה על ידי כריסטיאן פון קוניגסג, מתוך כוונה לייצר מכונית על ברמה עולמית.
שנים רבות של פיתוח הובילו לאבטיפוס ראשון של רכב ספורט המאפשר נסיעה חוקית בכביש הציבורי.
חברת קוניגסג רכב היא חברה פרטית ומחזיקים בה כ-90 בעלי מניות.
כריסטיאן פון קוניגסג הוא מנכ"ל ובעל המניות המרכזי.
בשנת 2006 החל הייצור של דגם CCX, אשר משתמש במנוע שיוצר במיוחד עבורו.
CCX הוא רכב חוקי לנסיעה בכביש הציבורי ברוב מדינות העולם.
קוניגסג גם מעורבת בפיתוח "טכנולוגיה ירוקה" - מכוניות הנוסעות על דלק ביולוגי או מכוניות חשמליות ובכלל זה פיתוח דגם בשם CCXR שכינויו "כוח הצמחים".
ב-18 ביולי 2016, בעת נסיעת מבחן במסלול נורדשלייפה עם מכונית-העל של החברה One:1, נתגלה כשל טכני בחיישני ה-ABS של הרכב, אשר גרם לנעילת גלגלים ולתאונה.
ב-5 בנובמבר 2017 שברה קוניגסג אגירה מדגם RS את שיא המהירות העולמי, כשגמאה כביש באורך 17 ק"מ בנבדה במהירות של , תוך שהיא שוברת את שיא המהירות של ההנסי ונום GT, שעמד על 435 קמ"ש.
בכך הפכה הקוניגסג אגירה למכונית המהירה ביותר בעולם.
הניסיון לרכוש את חברת סאאב
ב-11 ביוני 2009 דווח כי קוניגסג וקבוצת משקיעים חתמו על מכתב כוונות עם סאאב לקנות את סאאב מידי ג'נרל מוטורס.
ג'נרל מוטורס אישרה ב-16 ביוני כי הם בחרו בקוניגסג כקונים של סאאב, ונקבע תאריך לחתימת העסקה ב-30 בספטמבר 2009. בסופו של דבר הודיעה קוניגסג על ביטול העסקה.
במרץ 2009 נבחרה CCXR על ידי המגזין פורבס כאחת מעשר המכוניות היפות ביותר בהיסטוריה.
בחודש דצמבר 2010 זכה דגם אגירה בפרס טופ גיר היוקרתי.
בשנת 2011 הופיעה החברה בסרט תיעודי על ייצור קוניגסג אגירה בערוץ נשיונל ג'יאוגרפיק.
בסרט מהיר ועצבני 5 מופיעים כלי רכב מתוצרת קוניגסג.
ב-2014 הופיע הרכב בסרט "הצורך במהירות" והוצג כמהיר ביותר מבין כלי הרכב שהשתתפו בו.
קוניגסג CCX (2010–2006) - הרכב המוכר ביותר של החברה
CCGT - 2007 רכב מיוחד, יוצר אחד בלבד
CCXR - 2007 הרכב הידוע של קוניגסג
CCXR Trevita - 2009 "שלוש לבן" בשוודית.
קוניגסג אגירה, מהמילה השוודית "לפעול" (2011)
Agera R - 2013 הרכב השלישי הכי מהיר של החברה, מגיע כמעט ל-430 קמ"ש
2017 - קוניגסג אגירה RS, בעבר היה ברכב המהיר ביותר בעולם, שמגיע ל-458 קמ"ש.
השיא נשבר על ידי בוגאטי שירון (Bugatti Chiron) בספטמבר 2019.
Red Dot - פרס על עיצוב הרכב
פרס השוודי הלאומי - על עיצוב הרכב.
נירבורגרינג - קביעת שיא מהירות.
טופ גיר - קביעת שיא מהירות.
נארדו - קביעת שיא מהירות.
ספורט אוטו - הוקנהיימרינג שבירת שיא מהירות.
ספורט אוטו - שיא האצה 0–200 קילומטר לשעה.
ספורט אוטו - שיא האצה 0–300 קילומטר לשעה.
ספורט אוטו - שיא האצה 0–400 קילומטר לשעה.
מקצה נבאדה - שבירת שיא מהירות.
קונצ'טה רוזה מריה פרנקונרו , שהייתה ידועה בשם קוני פרנסיס (Connie Francis) מאז הופעותיה הראשונות בטלוויזיה בגיל העשרה, הייתה זמרת פופ אמריקאית.
עם מכירות כוללות של למעלה מ-100 מיליון תקליטים היא אחת הזמרות הפורות והמצליחות ביותר בעולם, שנייה רק למדונה מבחינה מסחרית.
הקריירה שלה הייתה בשיאה בשנות ה-60 וראשית שנות ה-70 של המאה ה-20, אך בניגוד לזמרים אחרים בני התקופה, פרנסיס לא נטתה למהפכנות לא בסגנון שירתה ולא בהופעתה החיצונית אלא שימרה סגנון ותדמית שמרניים ונאיביים.
הייתה הזמרת הראשונה אשר שיר שלה, "Everybody's Somebody's Fool", הגיע למקום הראשון במצעד הבילבורד הוט.
היא גם הייתה הזמרת הראשונה אשר הכניסה 3 שירים למקום הראשון בבילבורד הוט.
המנעד הגדול שלה, הוירטואוזיות של שירתה ויכולתה לשיר במגון שפות הקנו לה הכרה בינלאומית רחבה.
אולם, בשל שרשרת טרגדיות אישיות שפקדו אותה, הקריירה שלה הלכה ודעכה ברבות השנים.
נולדה למשפחה ממוצא איטלקי והתגוררה בשכונת עוני בניוארק, בה התגוררו בעיקר יהודים, כך למדה מעט יידיש כילדה ואף שרה את "התקווה" באירועים שכונתיים.
בגיל 10 הופיעה בתוכנית טלוויזיה בנגינה על אקורדיאון ובמהלך הופעותיה אלה קיבלה את השם הקליט קוני פרנסיס ממפיק התוכנית.
באותה תקופה היה נהוג בקרב הקהילה האיטלקית בארצות הברית שאנשים הקשורים במאפיה עסקו באמרגנות של כישרונות צעירים.
אביה של פרנסיס התנגד לניסיונות המאפיה לנהל את בתו המוכשרת והתעקש לנהל את הקריירה שלה באופן עצמאי.
אביה גידל אותה בנוקשות ולא איפשר לה כמעט לנהל חיי חברה.
בשנת 1955 הוחתמה לחברת MGM.
מנהלה היה דון קירשנר, שיהיה לימים אחד ממפיקי המוזיקה החשובים בעולם.
הוא גם הכיר לה את ידידו הזמר בובי דארין, עמו ניהלה פרנסיס מערכת יחסים מוזיקלית ורומנטית, שנקטעה על ידי אביה.
הם נותרו ידידים עד מותו של דארין ופרנסיס כתבה שהשגיאה הגדולה של חייה הייתה שלא התחתנה עמו.
בשנת 1958 היה השיר "Who's Sorry Now?", חידוש לשיר ישן שהקליטה ללהיט המיליונים הראשון שלה.
בהמשך אותה שנה ניסה קירשנר לעניין את פרנסיס במספר בלדות שנכתבו בבניין בריל על ידי ניל סדקה והווארד גרינפילד, שירים שדחתה שר סדקה עצמו.
בין היתר כתבו השניים את השיר "Stupid Cupid", שלא יועד במיוחד עבורה אולם פרנסיס החליטה להקליט את השיר בעצמה והפכה אותו ללהיט שמכר מיליוני עותקים.
כמו כן כיכבה במספר סרטי קומדיה רומנטית של MGM בהם "Follow the Boys" ששיר הנושא מתוכו היה ללהיט.
בשנת 1963 הקליטה את השיר "In the Summer of His Years" לזכרו של ג'ון קנדי שנרצח באותה עת.
במהלך המחצית השנייה של שנות השישים פנתה פרנסיס להקליט מספר תקליטים בשפות שונות, בהם גרסאות לשיריה בשפות זרות ושירים זרים מקוריים.
כך הפיקה תקליטים ביידיש, ספרדית, צרפתית, גרמנית, הולנדית, ספרדית, פורטוגזית, יוונית ומספר שירים בשפות נוספות בהן עברית (בהם "צאנה צאנה" ו"הבה נגילה").
ב-1967, בעת מלחמת וייטנאם הופיעה בפני חיילי צבא ארצות הברית בווייטנאם.
היא הקליטה תקליטים בקצב מהיר (בין 1966 ל-1973 הוציאה 20 תקליטים) והופיעה רבות ברחבי העולם.
על מנת לעמוד בקצב עבודה זה, פיתחה פרנסיס תלות באמפטמינים ("גלולות מרץ").
ב-8 בנובמבר 1974 הופיעה בפסטיבל ווסטברי בלונג איילנד ושהתה בלילה בבית מלון.
בעודה ישנה פרץ לחדרה אלמוני שהכה אותה, התעלל בה במשך שעות ואנס אותה באיומים.
התוקף נמלט ולא נתפס מעולם.
היא הפסיקה את מסע ההופעות, שקעה בדיכאון ונישואיה לג'ו גארזילי התפרקו.
התקפי מאניה דיפרסיה גרמו לה להתאשפז בבית חולים פסיכיאטרי ולהשתחרר לסירוגין.
היא אף איבדה את יכולתה לשיר באופן זמני.
כשנה לאחר המקרה גילתה פרנסיס באקראי כי חברת המלונות הווארד ג'ונסון לא תיקנה את המנעול הפרוץ בחדר שבו התאכסנה ונאנסה.
היא תבעה את חברת המלונאות בגין התרשלות בחובת ההגנה על האורחים וזכתה במשפט בפיצויים בגובה 2.5 מיליון דולר, הגבוהים ביותר שנפסקו עד אז בגין תובענה דומה.
בזכות הפרופיל הציבורי הגבוה של מאבקה מינה אותה נשיא ארצות הברית רונלד רייגן ל"ראש כוח משימה נגד פשיעה אלימה".
כמו כן הייתה דוברת ציבורית של יוניצ"ף וארגון אמריקאי של נפגעי טראומה.
בפברואר 1981 נרצח אחיה על ידי המאפיה.
בנובמבר 1981 יצאה לסיבוב הופעות קאמבק, השיר הראשון ששרה בהופעתה היה גרסת כיסוי ללהיטה של גלוריה גיינור "I Will Survive" ("אני אשרוד") שהיווה הצהרה משמעותית.
אולם פרנסיס לא חזרה מעולם למקומה בקדמת תעשיית המוזיקה.
היא שבה והתאשפזה פעמים רבות ופיתחה תלות בתרופות פסיכיאטריות.
על אף שהופקו מאז עשרות תקליטי אוסף משיריה במסגרות שונות, היא לא הקליטה עוד תקליטים חדשים, פרט למספר הקלטות של הופעות חיות שלה עמן הופיעה החל מ-1989 בעיקר בלאס וגאס.
פרנסיס הייתה נשואה ארבע פעמים, כל נישואיה הסתיימו בגירושין.
למרות שניסתה להרות מספר פעמים, הסתיימו ניסיונות אלה בהפלות.
בנה היחיד הוא בן מאומץ שאימצה יחד עם בעלה השלישי, ג'ו גארזילי.
קוניור ירוק לחי (שם מדעי: Pyrrhura molinae) הוא תוכי בגודל קטן/בינוני, ממשפחת התוכיים.
זהו מין בסוג תוכון (המכיל 22 מינים).
שמו נגזר מצבעו הדומיננטי הירוק.
לקוניור ירוק לחי שישה תת-מינים:
מין זה ניתן לגידול בארבעה זנים בעלי גוונים שונים: ירוק (Normal green), ילוו סידד (Yellow Sided), קינמון (Cinnamon) ואננס (Pineapple).
מין זה מתרבה בעיקר בשבי, בבתי גידול וחוות.
מוצאו של הקוניור ירוק הלחי הוא מדרום אמריקה; רמות בוליביה המזרחית, ברזיל וניתן למוצאו בצפון ארגנטינה.
תוחלת חייו בטבע יכולה להגיע עד 30 שנה ובשבי עד 20 שנה.
בטבע הוא ניזון מזרעים, פקעות, ירקות ופירות, בעיקר סברס.
בשבי הוא ניזון ממזון יבש המכיל את כל אבות המזון שהתוכי צריך, תערובת השריה הכוללת לרוב תירס, אפונה, שעועית, תפוחים, בננות, גרעינים כאלו ואחרים ועוד.
כופתיות לתוכים הן המזון העיקרי שלו, ירקות, פירות, דוחן בסוגים שונים, זרעים וגרעינים.
המזון האהוב עליו הוא פקאן.
אבוקדו ושוקולד הם מזונות רעילים עבורו.
עגבנייה מותרת רק אדומה אך לא כדאי להסתכן.
הקוניור ירוק לחי הוא תוכי פעיל מאוד.
כשהוא מוחתם הוא אוהב מאוד לשחק עם בעליו, לקבל מהם אוכל מהיד וליטופים.
ירוקי הלחי מתרבים בקלות וזקוקים לתא הטלה שבו הם גם ישנים.
ירוק הלחי ניתן לאילוף בקלות, ניתן להחתמה (הרגלה למגע וטיפול בני אדם מגיל צעיר מאוד) בקלות ועם תוצאות טובות.
בטבע מין זה נמצא בעיקר על צמרות העצים ויורד לקרקע רק לעיתים נדירות.
יכולת דיבור - משפחת הקוניורים לא נחשבת למשפחת תוכים דברניים, אך הם אכן יכולים בשלב מתקדם בגידולם לדבר ולהגות מספר קטן של מילים (לא מהבנה, אלא רק מחיקוי), לירוק הלחי יכולת דיבור טובה יותר מבין שאר מיני הקוניורים (דבר זה מצריך השקעה מרובה יחסית מצד המטפל).
רעש - הקוניור ירוק הלחי שקט יחסית לשאר מיני הקוניורים.
מקלחת - הקוניורים ירוקי הלחי וכלל משפחת הקוניורים, אוהבים מאוד מקלחת, במיוחד בימי הקיץ כשחם, הם נוהגים להרטיב את עצמם בטבע, או בשבי כשמרטיבים אותם.
כשהם רטובים הם מסדרים את נוצותיהם (סינוץ), במהלך הסינוץ הוא נוגע עם מקורו בבלוטות השומן שעל גופו ומורח את השומן על גופו, מה שמעניק לנוצותיו ברק והגנה בפני רטיבות.
הקוניורים ירוקי הלחי ידועים כבעלי חיבה ללעיסה, לכן בשבי חשוב ואף חובה לספק להם צעצועים ללעיסה, על מנת למנוע מהם מלהשתעמם, דבר שלעיתים יכול לגרום לשינוי שלילי בהתנהגותם, הרגלי לעיסה של חפצים שונים.
פעילות הקוניור ירוק הלחי חשובה מאוד מהבחינה הפיזית ומהבחינה הפסיכולוגית.
בנוסף, ירוק הלחי זקוק ל-10–12 שעות שינה בחושך ובשקט מוחלט.
הופעה חיצונית - צבעו הדומיננטי של הירוק לחי הוא ירוק, לעיתים מעט צבע אדמדם במצחו.
צבע ראשו אפור עם מעט חום (בדרך כלל כהה, לקוניור ירוק לחי רגיל).
צבעי נוצות צווארו ובטנו ירוק - חום ואדום ולעיתים מעט נוצות צהבהבות בבטנו העליונה, צבע זנבו אדמדם עם מעט ירוק שחוצה למעלה, מסביב לעין טבעת בצבע לבן, עיניו חומות והמקור בצבע אפור כהה (לזני צבע אחרים אפור בהיר).
בנוסף לזן הירוק לחי הירוק הרגיל, קיימים עוד שלושה זני צבעים נוספים, שגם להם צבע ירוק שולט, אך עם שינויים:
ירוק לחי (ילוו סידד) - צבע בטנו צהוב-כתום וראשו אפור כהה.
ירוק לחי (קינמון) - צבע בטנו צהוב-כתום, מקורו בהיר וראשו אפור בהיר.
ירוק לחי (אננס) - צבע בטנו ופניו צהוב-כתום ומקורו בהיר.
בדיקת ה(DNA) בטוחה ואמינה ובה שולחים דגימת דם למעבדה שם בודקים את מינו של התוכי.
בחלק מסוגי ותתי סוגי הקוניורים ישנה גם אפשרות לבדוק את מינו של התוכי על פי צבע עיניו (זכר - שחור ונקבה - אדום), אצל הירוק לחי בדיקה זו לא תהווה שום הבדל מכיוון שלשני המינים עיניים בצבע חום.
קוניורי ירוק לחי מתרבים בקלות רבה.
כדאי שייווצר חיזור הקוניורים ירוקי הלחי צריכים להתרגל לסביבת מחייתם, לאחר שיתרגלו, החיזור והקינון יתבצעו בקלות.
ירוק לחיים כמו שאר התוכים מטילים, בטבע בקינים ובשבי בתאי הטלה/ תיבת קינון, בדרך כלל גודל תיבת הקינון תהיה בגודל בין 25x25 - 30x30ס"מ, וגובהה 50 ס"מ.
הקוניורים ירוקי הלחי יכולים להתרבות גם לפני הגעה לבגרות מינית, אך דבר זה לא מומלץ, הם מגיעים לבגרות מינית בגיל שנה עד שנה וחצי.
בדרך כלל התטולה הראשונה אינה מוצלחת כל כך, לעיתים יכולה להצליח באופן מושלם.
מספר הביצים שהנקבה תטיל הוא ארבע עד חמש ביצים (לתטולה אחת) והיא תדגור עליהם לרוב כ-24 ימים.
ב־24 הימים של הדגירה, הזכר מאכיל את הנקבה (מפני שהיא נשארת בתא ההטלה וישנה שם לרוב).
לאחר הקינון והתטולה הראשונה, הקוניורים ירוקי הלחי ימשיכו להתרבות שנה אחר שנה.
לירוק לחיים בשבי, בשביל רבייה טובה כדי ואף מומלץ כלוב גדול יחסית (מטר על מטר, גובה 2 מטר).
בזמן הרבייה מומלץ להאכיל במזון אשר מכיל חלבונים ומינרלים.
הגוזלים מקבלים את כל נוצותיהם לאחר 50 ימים.
לרוב, הקוניורים לא מומלצים למגדלים מתחילים, הם רועשים מאוד וצריך לדעת איך לגשת אליהם, אך הקוניור ירוק לחי שונה מבני משפחתו, הוא השקט יחסית מביניהם, הרבה יותר סבלני מבחינת חרדת נטישה (שזו בעיה שכיחה מאוד אצל תוכים) ואף יותר קטן בגודלו.
בנוסף יש לו את אותו האופי כמו לכלל הקוניורים, כך שניתן דרכו לחוות התנסות ראשונית בגידול הקוניורים וכן בתוכים שונים.
כאמור, תזונה, סוגי דוחן שונים, זרעים, גרעינים, פירות וירקות (לא מומלץ עגבנייה), כופתיות לתוכים, תערובת השריה של קיטניות (תירס, אפונה, שעועית ועוד..), פקאן וכדומה.
יש מגדלים מנוסים וחוות שונות שטוענים כי מוטב לתת לתוכי מעט מכל דבר שאתה אוכל (לכבד אותו), כך שזה גם מעצים את הקשר בין התוכי למגדל ואף מספק הנאה והתעניינות לתוכי.
אסור להאכיל באבוקדו ושוקולד, יש בהם חומרים שרעילים לתוכי, היכולים לגרום למוות מידי.
כלוב הירוק לחי צריך להיות בגודל שמתאים לו, גודל מינימלי מטר/מטר, 2 מטר גובה (מומלץ אף גדול יותר).
יש למקם את הכלוב במקום שנמצאים בו רוב אנשי הבית, למשל בסלון מכיוון שתוכים הם חיה חברתית שצריכה תשומת לב ואנשים סביבה שהיא מדמה אותם ללהקה שלה, יש להיזהר מלמקם את הכלוב במטבח, מסכנת גזים רעילים היוצאים מהכיריים.
בתוך הכלוב יש להיזהר מעצמים חדים שעלולים לפצוע אותו, הכלוב מומלץ שיהיה עשוי מחומר מאל חלד.
קוניור זהוב (שם מדעי: Guaruba guarouba) הוא מין של תוכי יחידי בסוגו החי בטבע ביערות הגשם של צפון ברזיל באגן האמזונאס והוא מצוי בסכנת הכחדה בטבע.
הוא משויך לתת-משפחת האריים שאליה משויכים גם תוכי הארה.
הוא חי בברזיל במדינת פארה וגם בצפון מרניאו, בשטח מחיה של 174,000 קמ"ר ובין הנהרות: טוקנטינס, שינגו וטפז'וס.
תוכי זה הוא בעל נוצות זהובות-צהובות על גופו מה שנתן לו את שמו, אך קצה הכנפיים בצבע ירוק והמקור אפור-לבן.
אורכו הממוצע 34 ס"מ ומשקלו עד 250 גרם.
הוא בעל זנב ארוך וצהוב.
העיניים חסרות טבעות מקיפות והרגליים ורודות.
התוכים מעופפים בטבע בחבורות גדולות והם אוכלים, נחים ואף ישנים יחדיו.
מזונותיהם העיקריים הם פירות שונים, פרחים, פלחי תירס וזרעים שונים.
בין מיני הצמחים שהם אוכלים מפירותיהם מצויים הקיקיון, המנגו, האסאי וה-Byrsonima crassifolia (ממשפחת המלפיגאים).
הקוניור הזהוב מצוי בסכנת הכחדה ומספר הפרטים בטבע עומד בין 20,000-10,000. הוא מופץ כחיית מחמד ונלקח לשם כך מאזורי תפוצתו בטבע.
כמו כן הוא מאוים על ידי כריתת היערות בהם הוא חי.
סיכון נוסף הוא סכר טוקורוי שגרם לחלקים שונים ביער להיות מוצפים ופגיעים יותר לשיטפונות.
קוניהיקו קודאירה (ביפנית: 小平 邦彦; 16 במרץ 1915 - 26 ביולי 1997) היה מתמטיקאי יפני.
זכה במדליית פילדס בשנת 1954 על תרומתו בתחום הגאומטריה אלגברית ועל אנליזה מרוכבת.
קוניהיקו נולד בשנת 1915 בטוקיו.
אביו, גונ-איצ'י קודאירה (1884–1976), היה דמות מפתח במשרד החקלאות בשנות השלושים ובין השנים 1938–1939 כיהן כסגן שר החקלאות.
עם פרישתו ממשרד החקלאות, הוא נבחר לדיאט של יפן במהלך מלחמת העולם השנייה.
אמו, איצ'י קודאירה (1894–1993), הייתה בתו של המחנך והפוליטיקאי קיוג'י קנאי.
אחיו הצעיר של קודאירה, נובוהיקו (1919-), הוא יועץ טכנולוגי מדעי בתחום המטאורולוגיה.
קודאירה למד באוניברסיטת טוקיו, קיבל תואר ראשון במתמטיקה בשנת 1938, ותואר ראשון בפיזיקה בשנת 1941. באפריל 1949, הוא קיבל תואר שלישי במתמטיקה בהנחייתו של שוקיצ'י איינגה.
במאי 1943, נשא קודאירה את סאיקו איינגה לאישה, ונולדו להם שלושה ילדים.
בשנת 1949 קיבל קודאירה הזמנה מהרמן וייל להצטרף כעמית למכון למחקר מתקדם בפרינסטון ניו ג'רזי, שם נשאר עד 1961. לאחר שורת מינויים באוניברסיטת הרווארד, אוניברסיטת ג'ונס הופקינס, ואוניברסיטת סטנפורד, חזר קודאירה לאוניברסיטת טוקיו בשנת 1967. בין השנים 1971–1973 כיהן קודאירה כדקאן האוניברסיטה.
בשנות חייו המאוחרות גילה קודאירה עניין בהוראת המתמטיקה, ולימד באוניברסיטת גקושואין עד פרישתו לגמלאות בשנת 1985. בזמן זה כתב סדרת ספרי לימוד במתמטיקה לבתי ספר תיכון אשר תורגמו לאנגלית.
קודאירה היה פסנתרן למשך כל חייו, אך לקראת מותו התחרש, וזה פגע בו מאוד.
קודאירה ערך מחקרים רבים בנושא אינטגרלים הרמוניים ופיתח את תיאורית היריעות המרוכבות, שהשפיעה רבות על עולם הגאומטריה האלגברית ואנליזה מרוכבת.
הוא חקר יריעות רימניות ויריעות קלריות, ובתחום זה הגיעה קודאירה להישגים חשובים ביותר.
במשך שנים רבות הוא שיתף פעולה עם מתמטיקאי אמריקאי, דונלד קלייטון ספנסר, ויחד פיתחו תאוריה על דפורמציה של יריעות מרוכבות.
קודאירה אחראי להוכחה של משפט רימן-רוך עבור פונקציות רבות משתנים.
במהלך השנים זכה קודאירה בפרסים רבים:
קודאירה נבחר כחבר האקדמיה הלאומית של יפן (1965), וחבר כבוד בחברה למתמטיקה של לונדון (1979).
קוניור (שם מדעי: Aratinga) הוא סוג במשפחת התוכיים של עופות קטנים החיים ביערות הגשם של דרום אמריקה.
הם קרובים למיני הסוג Pyrrhura וכן לקוניור זהוב.
מינים נוספים הקרובים אליהם הם תוכון כחול כתר (Thectocercus acuticaudatus), תוכי Eupsittula ותוכי Psittacara.
לקוניורים זנב ארוך ונוצות ירוקות או שחלק צהובות וכתומות.
הם בעלי ראש קטן ומקור גדול שחור העוזר להם לפצח גרעינים וזרעים שונים.
תוכים אלה עפים ביערות העד של אמריקה הדרומית בלהקות אך מקננים בזוגות מונוגמיים.
הם נחשבים חיית מחמד פופולרית אך צריך לספק להם כלוב גדול וכן חברה.
תוכים אלה נמצאים בסכנת הכחדה בטבע עקב המסחר בהם.
בנוסף, היו בסוג עוד שני מינים, Aratinga vorohuensis ו-Aratinga roosevelti, שנכחדו בתקופת הפליסטוקן.
קוניור השמש (שם מדעי: Aratinga solstitialis) הוא מין עוף ממשפחת התוכיים החי ביערות הגשם הטרופיים של אמריקה הדרומית והמרכזית.
בית הגידול הטבעי שלו הוא ביערות גשם על גדות נהרות בעיקר ברוריימה שבברזיל, סורינאם, גינאה הצרפתית וגיאנה.
קוניור השמש מגיע לאורך 30 ס"מ ולמשקל 110 גרם בממוצע.
תוחלת חייו בשבי היא כ-15–30 שנה.
הזכר והנקבה דומים בגודל ובמראה וניתן להבדיל ביניהם באמצעות בדיקת דם.
הם בעלי פנים כתומות עזות עם נוצות גוף צהובות, מקור שחור וכנפיים ונוצות זנב ירוקות עם חלק כחול באמצעם.
בטבע קל מאוד להחליף בינו לבין תוכים אחרים מסוגו כ-Aratinga jandaya ו-Aratinga maculata, אך בעל נוצות לא מנוקדות על הכנפיים.
הוא דומה שטחית גם לקוניור זהוב.
לתוכים הצעירים ישנן נוצות ירוקות בעיקר, וחזה כתום רווי.
צבעי המינים בשבי יכולים להיות גם בצבעי צהוב, כתום ואדום על ראשם וגבם.
קוניור השמש מגיע לבגרות בגיל שנה וחצי.
לפני ההזדווגות הזכר והנקבה יטפחו ויאכילו אחד את השני.
ההזדווגות נמשכת עד שלוש דקות.
לפני ההטלה בטנה של הנקבה גדלה בצורה ניכרת.
בהטלה ממוצעת מטילה הנקבה בין 4 ל-5 ביצים.
הדגירה נמשכת כ-24 ימים, ובמהלכם מאכיל הזכר את הנקבה ומגן על הקן מפני טורפים.
הקוניורים מעדיפים תאי הטלה לחים וחשוכים, בעצים חלולים בגודל הוא 30 ס"מ על 30 ס"מ עם גובה של 40 ס"מ לערך.
הקוניור הוא תוכי שובב, סקרן, עליז ואקטיבי.
בהגיעם לבגרות הם הופכים רעשנים.
בין הזכרים לנקבות ישנם הבדלים התנהגותיים.
הנקבות יתחברו בדרך כלל לבעלים ממין זכר והזכרים יתחברו לבעלים ממין נקבה.
בנוסף, הזכרים תוקפניים יותר כלפי זרים, בדרך כלל, והרבה יותר מגוננים מהנקבות.
תוכיי קוניור השמש אינם מדברים.
קוניור השמש חי בלהקות, כל להקה מונה בין 4 ל-35 פרטים.
בעונת הרבייה הם מתפצלים לזוגות.
לרוב, הקוניורים אינם נצפים על פני הקרקע והם מעדיפים לשהות על עצים גבוהים הרחק מטורפיהם.
מצב השימור של קוניור זה מוגדר בסכנת הכחדה עקב כריתת יערות הגשם והמסחר הגדל והולך בו כחיית מחמד.
הצייד של תוכי זה אסור על-פי חוק באזורים בהם הוא חי.
קוניור השמש ניזון מזרעים, פירות שונים - בעיקר מסברס, עלים קטנים, ניצני פרחים, צוף וחרקים.
בעונת הרבייה צורך יותר חלבון.
טורסטנסון החל את הקריירה באוטבידברג השוודית, מועדון שנודע במחלקת הנוער האיכותית שלו.
כבר בעונתו הראשונה בקבוצה החל לשחק בבוגרים, והפך לשחקן חשוב בתור הזהב של המועדון, שזכה לאורך כל ההיסטוריה שלו בארבעה תארים, שלכולם טורסטנסון היה שותף.
טורסטנסון זכה ב-1970 וב-1971 בגביע השוודי, ובעונות 1971/72 ו-1972/73 זכה באליפות ליגת העל השוודית, כאשר באחרונה אף הפסיד בגמר הגביע השוודי והחמיץ הזדמנות לזכות בדאבל.
טורסטנסון החל את עונת 1973/74 באוטבידברג, ובסיבוב הראשון של גביע אירופה לאלופות פגשה קבוצתו את באיירן מינכן.
הבווארים ניצחו 3-1 במפגש הראשון, ובגומלין, אוטבידברג ניצחה בתוצאה זהה, כאשר טורסטנסון הבקיע צמד.
באיירן מינכן עברה את אוטבידברג בפנדלים, והחתימה במהרה את טורסטנסון בקבוצה לאחר שהפגין מולה יכולת גבוהה, תמורת 580 אלף מארק גרמני.
טורסטנסון הפך במהרה לשחקן חשוב במערך של באיירן מינכן, וזכה עם הקבוצה באליפות הבונדסליגה לעונת 1973/74, ובגביע אירופה לאלופות הבקיע ארבעה שערים נוספים במדי באיירן מינכן, והגיע עמה לגמר גביע אירופה לאלופות 1974, בו ניצחה באיירן מינכן את אתלטיקו מדריד לאחר 1-1 במשחק הראשון וניצחון 4-0 במשחק החוזר.
בשני המשחקים טורסנסון פתח בהרכב.
בעונת 1974/75 הפסידה באיירן מינכן את אליפות הבונדסליגה לבורוסיה מנשנגלדבך, אך טורסטנסון היה שותף לזכייה נוספת בגביע אירופה לאלופות, לאחר שבמשחק הגמר ניצחה באיירן מינכן 2-0 את לידס יונייטד, כשטורסטנסון שיחק בהרכב.
בדרך לזכייה, הבקיע טורסטנסון שער מכריע ברבע הגמר מול אררט ירבאן, שבדיעבד העלה את באיירן מינכן לחצי הגמר.
גם בעונת 1975/76 באיירן מינכן הפסידה את האליפות לבורוסיה מנשנגלדבך, אך זכתה שוב בגביע אירופה לאלופות, לאחר ניצחון 1-0 במשחק הגמר על סנט אטיין.
טורסטנסון לא שיחק בגמר זה, אך גם הפעם היה לו חלק חשוב בהגעה לגמר, כאשר כבש שער ניצחון מכריע מול מאלמו בשמינית הגמר.
בשנת 1976 היה טורסטנסון שותף לזכייתה של באיירן מינכן בגביע הביניבשתי לאחר ניצחון במפגש כפול על קרוזיירו.
בעונת 1976/77 באיירן מינכן לא זכתה באף תואר, אך טורסטנסון, בעונתו האחרונה בקבוצה, הפך לשחקן הרכב שפתח כמעט בכל המשחקים, להבדיל משלוש העונות הקודמות בהן היה שחקן רוטציה.
בתום עונה זו, עזב טורסטנסון את באיירן מינכן לאחר ארבע עונות, בהן צבר 81 הופעות ליגה והבקיע 11 שערים, וחתם בפ.צ.
טורסטנסון שיחק עונה אחת בפ.צ.
ציריך, בה הבקיע שלושה שערים ב-24 הופעות, ובסיומה חזר למועדון נעוריו אוטבידברג, שם שיחק שתי עונות והבקיע שישה שערים, אך לא זכה בתארים.
בשנת 1980 פרש טורסטנסון ממשחק פעיל.
בשנת 1986 אימן טורסטנסון את אוטבידברג לתקופה קצרה.
טורסטנסון ערך את הופעת הבכורה בנבחרת שוודיה בשנת 1972, ובשנת 1974 השתתף עמה במונדיאל 1974, בו שוודיה עברה את שלב הבתים הראשון, והשיגה ניצחון בודד בשלב הבתים השני בתוצאה 2-1 מול נבחרת יוגוסלביה.
טורסטנסון כבש את שער הניצחון לשוודיה, אך זה לא הספיק ונבחרתו הודחה מהטורניר.
טורסטנסון השתתף עם נבחרת שוודיה גם במונדיאל 1978, אך שוודיה הודחה ממונדיאל זה כבר בשלב הבתים הראשון, לאחר שצברה נקודה אחת בלבד.
בשנת 1979 ערך טורסטנסון את הופעתו ה-40 והאחרונה במדים הלאומיים, בהם הבקיע שבעה שערים.
קוני למל בתל אביב הוא סרט ישראלי מסוגת מחזמר קומי משנת 1976.
בסרט מגלם מייק בורשטיין שתי דמויות במקביל (קוני ומוני - אחים תאומים) בקומדיה של טעויות.
הסרט כולל שירים וריקודים, שהידוע שבהם הוא שירו של קונילמל "אני קוני קוני למל" בביצועו של בורשטיין.
הסרט נמצא במקום 10 במאה הסרטים הישראליים הנצפים ביותר בכל הזמנים, עם כ-771,000 כרטיסי קולנוע שנמכרו.
לכבוד יום הולדתו התשעים, מכריז קוני למל הסב, שהנכד הראשון מבין שני התאומים - קוני ומוני, שיעלה לארץ ישראל ויתחתן עם יהודייה, יקבל מיליוני דולרים.
קוני, אברך צעיר, ומוני, דתל"ש שחי עם בדרנית מפוקפקת וגויה, מנסים את מזלם ומגיעים לארץ...
מוני שואל את זהותו של קוני, וקוני בדרכו לארץ מתאהב במרילין ג'ונז, חברתו הגויה של מוני.
בהתחלה מרילין משתפת פעולה עם מוני, וזאת כדי לזכות בירושת המיליונים על חשבונו של קוני, אך בהמשך החיבור של מרלין עם קוני מובילה לאהבה גדולה שאף גורמת לה להתגייר, ואף להתחתן איתו.
מאידך מוני נפרד ומוותר על מרלין, ומתאהב במלכה ביתו השמרנית של 'שמש' הישיבה, העובדת כחדרנית ב"מלון דן".
בסוף מגיע גם סבא קוני למל לארץ לאחר ששמע ששני נכדיו נישאו.
קומדיית טעויות עם סוף מתוק.
שחקנים דמויות מייק בורשטיין קוני למלמוני למלסבא קוני למל מנדי רייס-דייוויס מרלין ג'ונס/מירלה זאב ברלינסקי רבי שמשון רב הישיבה יוסף באשי שמש הישיבה עובדיה בדיחירונית פורת מלכה בדיחי נחום שליט מר ברגרגר דליה גור דבורל'היצחק חביסאורח במסיבהשלמה רוזמריןרקדן
טורקו קוניאספור הוא מועדון ספורט טורקי מקוניה שבטורקיה.
המועדון משחק עם מדים בצבעים ירוק ולבן, ועורך את משחקיו הביתיים בטורקו ארנה אשר בקוניה.
המועדון הוקם בשנת 1922 תחת השם "קוניה גנצ'לרבירליגי" ושיחק עם מדים ירוקים-לבנים.
בשנת 1965 המועדון התאחד עם "מראמספור" ו"סלצ'וקספור וצ'ימנטוספור" והצבע השחור נוסף למדי החוץ של המועדון.
בשנת 1981 המועדון התאחד עם "קוניה אידמן יורדו".
בעונת העפיל המועדון לליגת העל לראשונה בתולדותיו.
בעונת קוניאספור הגיע לחצי גמר הגביע הטורקי בו הפסידה לבשיקטש.
4 שנים לאחר מכן המועדון חזר לליגה השנייה אחרי 5 שנים.
בשנת קוניאספור חזרה לליגת העל.
בשנת קוניאספור חנכה את אצטדיונה החדש טורקו ארנה שהוקם כתחליף לאצטדיון אטאטורק קוניה.
בעונת המועדון רשם את הישג השיא שלו כאשר סיים במקום השלישי שהקנה לה כרטיס לשלב הבתים של הליגה האירופית.
הקבוצה העפילה לשלב הבתים של הליגה האירופית לעונת 2016/2017 מול שחטאר דונצק, ק.א.א.
קוניאספור סיימה את שלב הבתים במקום האחרון, עם חמישה הפסדים ותיקו אחד.
ב-31 בינואר 2018 חתם השחקן סמואל אטו בקבוצה לשנתיים וחצי.
בעונת 2017/2018 המועדון העפיל פעם נוספת לשלב הבתים של הליגה האירופית.
הפעם היא שיחקה בבית יחד עם מארסיי, ויטוריה גימראייש ורד בול זלצבורג.
בעונה זו סיימה קוניאספור במקום השלישי לאחר ניצחון בודד, שלוש תוצאות תיקו ושני הפסדים.
אותה עונה הייתה רעה מאוד מבחינת קוניאספור בליגה כאשר היא נאלצה להאבק במאבקי תחתית.
קוניגסג אגירה היא מכונית-על המיוצרת על ידי יצרנית המכוניות השוודית קוניגסג משנת 2011. שם המכונית נגזר מהמילה "אגירה" שפירושה בשוודית הוא לפעול.
העלות של קוניגסג אגירה מדגם S עומד על 4.2 מיליון דולר.
למכונית מדגם אגירה RS יש ומהירות מרבית של 451 קמ"ש והיא החזיקה בשיא המהירות למכונית כביש בייצור סדרתי.
שלדת המכונית עשוי מתרכובת של קוולר וסיבי פחמן, המעניקים לרכב חוזק ועמידות ומצד שני משקל קל בהרבה לו השלדה הייתה עשויה כולה מאלומיניום או מפלדה.
הכנף האווירודינמית באחורי הרכב מתכווננת בשליטה חשמלית או ידנית.
תושבות גלגלי המכונית עשויה מאלומיניום יצוק, קוטר הגלגלים הקדמיים 19 אינצ'ים והאחוריים 20 אינצ'ים.
גלגלי הרכב הם גלגלים מיוחדים למכונית ספורט שיכולים לעמוד בעומס של לחץ ושחיקה עד למהירות של 420 קמ"ש.
מנוע המכונית הוא מנוע מגדש טורבו כפול בעל 8 צילינדרים.
האגירה R הוצגה לראשונה בתערוכת רכב בז'נבה במרץ 2011. המכונית מסוגלת להאיץ מאפס ל-100 קמ"ש בתוך 2.8 שניות, ולהגיע למהירות מרבית של 439 קמ"ש.
ב-2 בספטמבר 2011 נערכו מבחני מהירות למכונית בעיר אנגלהולם בשוודיה, המכונית שברה שישה שיאי עולם לרכב המיוצר ביצור סדרתי, ביניהם האצה מאפס ל-300 קמ"ש ב-14.53 שניות, והאצה מאפס ל-300 קמ"ש וחזרה לאפס תוך 21.19 שניות.
דגם זה של המכונית הופיע בסדרת משחקי Need for Speed, וכן בסרטי הקולנוע השונים של הסדרה.
דגם זה של המכונית יוצר החל משנת 2013, המכונית הראשונה מדגם זה הייתה המכונית ה-100 שיוצרה על ידי קוניגסג.
לרגל האירוע החגיגי, המכונית קושטה בעלה מזהב ועליו המילה "הונדרה" (100 בשוודית).
לאחרונה, אגירה מדגם S נמכרה לאדם בסינגפור עבור 5.3 מיליון דולר סינגפורי, או 4.2 מיליון דולר אמריקאי.
ב-10 ביוני 2014 המכונית הושקה במלזיה.
שווי המכונית עמד על 5,000,000 רינגיט מלזי לפני מיסים והטלים נוספים.
יחד עם מסי המדינה ומס רכש שווי המכונית הוא 15,000,000 רינגיט (3.3 מיליון דולר בקירוב).
עובדה זו הופכת את האגירה S לאחת מהמכונית היקרות ביותר שנמצאות במלזיה.
דגם המכונית One:1 הוצג לראשונה במרץ 2014 בתצוגת רכב בז'נבה.
קוניגסג תייצר בסך הכל 7 מכוניות מדגם זה, כולל הדגם שנשלח לתצוגה.
כל הרכבים מהדגם כבר נמכרו מראש.
שם הדגם One:1 נגזר מהיחס בין תפוקת כוחות הסוס של הרכב (1,361 כ"ס) לבין משקלו (1,361 ק"ג), כך שעבור כל קילו הרכב מייצר 1 כוחות סוס.
תפוקה של 1,361 שקולה להפקה של 1 מגה-וואט, ולכן קוניגסג מכנה את המכונית בתור "מגה-מכונית" (תואר מעבר למכונית-על).
למכוניות מהדגם מותקן מנוע מיוחד בעל ביצועים משופרים בהשוואה לשאר דגמי הסדרה.
מנוע זה שוקל 197 קילוגרמים בלבד.
כמו כן, המכונית יכולה להגיע למהירות מקסימלית תאורטית (בתנאים אופטימליים של מהירות רוח ותנאי כביש) של - המהירות הגבוהה ביותר מכל רכבי הסדרה.
ב-18 ביולי 2016 מכונית מהדגם התרסקה במסלול המרוצים נורבורגרינג בגרמניה.
המכונית ספגה נזק כבד מאוד, אך חברת קוניגסג ציינה כי המכונית תורכב מחדש.
האגירה One:1 והאגירה RS מהווים שניהם גרסה משופרת של הדגם R.
הדגם RS הוצג לראשונה בתערוכת רכב בז'נבה בשנת 2015. קוניגסג כינתה את המכונית בתור "מכונית המרוץ האולטימטיבית", בשל משקלה הקל וטכנולוגיות שונות לשיפור הביצועים שהוטמעו בה.
מנוע המכונית מפיק , החברה תייצר רק 25 מכוניות מדגם זה.
בנובמבר 2017 שברה האגירה RS את שיאה של ההנסי ונום GT, והגיעה למהירות של 457 קמ"ש.
כמו כן האגירה RS שברה את השיא של הבוגאטי שירון: 0-400-0 קמ"ש ב-36.44 שניות.
שיאי מהירות לרכב מנועי שנשברו ב-8 ביוני 2015 עם מכונית קוניגסג מדגם One:1:
קוניגסג CC היא דגם של מכוניות-על בתצורת ספורט, 2 מושבים, אשר יוצרה בין השנים 1996–2001 על ידי חברת קוניגסג השוודית.
מנהל פרויקט תכנון ובניית הדגם היה כריסטיאן פון קוניגסג (Christian Von Koenigsegg)
את אב הטיפוס בחן נהג המרוצים Rickard Rydell.
קוניגסג CCX היא דגם של מכוניות-על בתצורת ספורט, 2 מושבים, אשר יוצרה בין השנים 2006–2010 על ידי חברת קוניגסג השוודית.
סך הכול יוצרו 49 יחידות.
לדגם 2 דלתות צד קדמיות, סימטריות (ימנית ושמאלית) מסוג "Scissor doors"
המרכב בנוי מסיבי פחם מחוזקים באלומיניום
דלק לשימוש הדגם - 91 אוקטן
קוניגסג One:1 היא דגם של מכוניות-על בתצורת ספורט, 2 מושבים, אשר יוצרה בין השנים 2014–2015 על ידי חברת קוניגסג השוודית.
היא אחת המכוניות המהירות ביותר בעולם עם מהירות מרבית של .
הדגם מופיע ברשימת 10 המכוניות המהירות בעולם..
בשנת 2014 טענו מספר מומחי רכב שדגם ה"קוניגסג One:1" הוא הדגם הסדרתי המהיר בעולם.
מחיר היחידה של דגם ה"קוניגסג One:1" הוא כ-4,000,000 לירות שטרלינג.
דגם ה"קוניגסג One:1" הוצג לראשונה בסלון המכוניות של ז'נבה בשנת 2014.
יוצרו 7 יחידות, מהדגם "קוניגסג One:1"
מרכב הדגם בנוי מסיבי פחם
שמו של הדגם "One:1": מתייחס ליחס בין הספק המנוע (נמדד בכ"ס) של דגם ה"קוניגסג One:1" למשקל הרכב.
היחס 1:1 דגם ה"קוניגסג One:1" היא המכונית היחידה בעולם אשר "כל כ"ס מופקד על קילוגרם אחד של משקל".
הדגם מסוגל לעמוד בתאוצה צידית (הנגזרת ממהירות ביחס לזווית פניה) של 2g (כבידה) וכוח הצמדה של 600 ק"ג-כוח במהירויות גבוהות
קוניגסג CC8S היא דגם של מכוניות-על בתצורת ספורט, 2 מושבים, אשר יוצרה בין השנים 2002–2003 על ידי חברת קוניגסג השוודית.
מנהל פרויקט תכנון ובניית הדגם היה כריסטיאן פון קוניגסג (Christian Von Koenigsegg).
גוף דגם ה"קוניגסג CC8S" עשוי מסיבי פחם
קורנליה (קוני) פרובוס היא שחקנית וזמרת גרמנייה.
פרובוס נולדה בברנדנבורג כקורנליה, ב-1951 כילדה התפרסמה כזמרת עם השיר "Pack die Badehose ein" (ארוז את בגד הים שלך), השיר עסק בחבורת ילדים ההולכים לשחות, שם השיר נהפך למילה נרדפת להליכה לשחייה.
ב-1951 גם הופיעה לראשונה בקולנוע בסרט הפשע "Sündige Grenze".
ב-1960 הייתה בתפקיד הראשי בקומדיה המוזיקלית "Conny and Peter Make Music".
ב-1961 שיחקה בסרט "Mein Mann, das Wirtschaftswunder" העוסק בנס הכלכלי והשפעתו על החברה הגרמנית.
ב-1962 ייצגה את גרמניה באירוויזיון עם השיר "Zwei kleine Italiener" והייתה במקום השישי, בשנה זו גם הופיעה בתפקיד קטן בקומדיה של ז'אן רנואר " Le Caporal épinglé".
ב-1982 שיחקה בסרטו של ריינר ורנר פאסבינדר "ורוניקה ווס".
ב-1997 גילמה את אמו של טיל שווייגר בסרט "Knockin' on Heaven's Door".
קוניור שחור ראש (שם מדעי: Aratinga nenday) הוא מין של תוכי מהסוג קוניור החי בטבע באמריקה הדרומית במדינות: בוליביה, ברזיל, פרגוואי וצפון ארגנטינה סביב הפנטנל אך הוא הופץ כמין פולש בכמה אזורים בארצות הברית (בעיקר בקליפורניה, פלורידה ובטקסס), וגם בישראל (בעיקר בפרדס חנה).
קוניור זה מגיע לאורך 27–30 ס"מ ולמשקל 140 גרם.
הוא בעל כסות נוצות ירוקות עם ראש שחור, עורף ירוק בהיר, גב וכנפיים ירוקים עם קצוות שחורים וזנב ארוך ירוק בעל קצוות שחורים עד כחולים.
החזה בעל גוני תכלת ותחתיו בטן ירוקה בהירה, הרגליים אדומות והמקור כהה.
תוכי זה הוא קרובו של קוניור השמש לסוג וקרוב רחוק יותר של הארות הגדולות.
תפוצת הקוניור היא ביערות טרופיים וקרחות יער אך גם בסוואנות וגם בכרמים ושדות.
הם אוכלי פירות לצד זרעים, פירות יער, פרחים, אגוזי דקלים וניצנים.
באזורים מסוימים הם מזיקים לצמחייה וניצודים בידי החקלאים.
הקוניורים עפים בחבורות גדולות בעיקר בעונת הרבייה ומקננים בחורי עצים טבעיים בהם הם מטילים 3–4 ביצים.
קורנליוס אלכסנדר מקגיליקאדי השלישי, הידוע בשמו השכיח יותר קוני מאק, הוא פוליטיקאי אמריקאי לשעבר, איש המפלגה הרפובליקנית.
מאק ייצג את מדינת פלורידה בשני בתי הקונגרס של ארצות הברית — תחילה בבית הנבחרים (1989-1983) ולאחר מכן בסנאט (2001-1989).
בשתי מערכות בחירות לנשיאות נשקלה העמדתו לתפקיד סגן נשיא ארצות הברית.
מאק נולד בפילדלפיה, הגדולה שבערי פנסילבניה ב-1940, בנם של סוזן (לבית שפרד) וקורנליוס אלכסנדר מקגיליקאדי הבן.
סבו מצד אביו, קורנליוס מקגיליקאדי, היה מנג'ר בפילדלפיה אתלטיקס וחבר בהיכל התהילה של הבייסבול.
אביו של אמו היה מוריס שפרד, לימים חבר בית הנבחרים וסנאטור מטעם מדינת טקסס ואילו סבו החורג היה טום קונלי, גם הוא סנאטור מטעם טקסס.
ב-1966 השלים לימודי תואר ראשון במנהל עסקים באוניברסיטת פלורידה, שם היה חבר באחוות סיגמא אלפא אפסילון.
ב-1982 התמודד מאק לראשונה לתפקיד ציבורי, כאשר הכריז על התמודדותו למועמדות המפלגה הרפובליקנית לייצוג מחוז הקונגרס ה-13 של פלורידה בבית הנבחרים האמריקאי.
מחוז קונגרס זה יוצג בידי ויליאם להמן, יהודי חבר המפלגה הדמוקרטית.
מאק הוביל במערכת הבחירות המקדימות בה התמודדו ארבעה מועמדים שונים עם 28% מהקולות, ובאוקטובר, אחרי סיבוב שני, זכה במועמדות הרפובליקנית.
ביום הבחירות הכלליות זכה ב-65 אחוזים מקולות הבוחרים.
הוא נבחר מחדש גם ב-1984 וב-1986. לקראת בחירות 1988 בארצות הברית הודיע הסנאטור המכהן מפלורידה, לוטון צ'יילס, לפרוש מהפוליטיקה של ארצות הברית.
אחרי שלוש תקופות כהונה בבית הנבחרים החליט מאק להתמודד לסנאט על מושבו הריק של צ'יילס.
אחרי שזכה במועמדות מפלגתו ברוב גדול, בבחירות הכלליות גבר על יריבו מהמפלגה הדמוקרטית ברוב דחוק בן 50% בלבד.
במהלך הקריירה שלו בסנאט, תמך מאק בהעברת חוקים העוסקים בבריאות הציבור, מודרניזציה פיננסית, שינוי מערך המיסוי ורפורמה בדיור הציבורי.
כמי שהחלים בעבר ממחלת הסרטן, היה מאק תומך נלהב בחקר, גילוי וטיפול מוקדם של המחלה.
מאק הוביל מאמץ פרלמנטרי דו-מפלגתי היסטורי להכפלת מימון עבור מחקר ביו-רפואי באמצעות המכונים הלאומיים לבריאות ופעל להבטחת את הכספים הדרושים.
הוא גם הבטיח כיסוי למדיקר לצורך ניסויים קליניים והיה תומך רפובליקני מוביל ביוזמה לבריאות האישה של המכונים הלאומיים לבריאות.
מאק פעל לרפורמה במנהל המזון והתרופות האמריקאי.
בבחירות לסנאט ב-1994 ניצח את התובע הדמוקרטי יו רודהאם, אחיה של הילרי קלינטון, ברוב של 71%.
בבחירות אלה ניצח בכל מחוזות פלורידה.
הוא היה הסנאטור הרפובליקני היחיד בתולדות פלורידה שנבחר ליותר מתקופת כהונה אחת עד שמרקו רוביו עשה זאת בשנית בבחירות 2016.
הוא החליט לפרוש ב-2000 מהזירה הפוליטית ולא להתמודד בבחירות חוזרות לקדנציה שלישית.
גזבר מדינת פלורידה וחבר בית הנבחרים לשעבר ביל נלסון, נבחר למושבו של מאק בסנאט.
בנו של מאק, חבר הקונגרס האמריקאי קוני מאק הרביעי, ניצב מול נלסון כמועמד הרפובליקני ב-2012, אך לא הצליח לגבור עליו.
ב-2005 מונה מאק בידי נשיא ארצות הברית ג'ורג' ווקר בוש ליו"ר המועצה המייעצת של הנשיא לרפורמת במערך המיסוי הפדרלי.
מאז ראשית שנת 2007 מאק הוא יועץ מדיני בכיר של חברת השדלנות "ליברטי פרטנרס" (Liberty Partners) שבסיסה בטלהסי.
ב-15 באפריל 2010 התפטר מאק מתפקידו כיושב ראש מטה הבחירות של צ'ארלי כריסט לסנאט של ארצות הברית.
קוניגונדה מלוקסמבורג הייתה קיסרית האימפריה הרומית הקדושה כאשתו של הקיסר היינריך השני.
שימשה כעוצרת של הקיסרות לאחר מות בעלה ב-1024. קדושה של הכנסייה הקתולית.
פָּטרונית של במברג, לוקסמבורג, פולין וליטא.
קוניגונדה הייתה בתם של זיגפריד מלוקסמבורג והדוויג מנורדגאו.
נולדה בלוקסמבורג במועד לא ידוע, בסביבות שנת 975. ב-999 נישאה להיינריך הרביעי, דוכס בוואריה (לימים הקיסר היינריך השני).
ב-1002 הוכתר היינריך כמלך גרמניה, וב-10 באוגוסט אותה שנה הוכתרה קוניגונדה כמלכת גרמניה.
ב-14 בפברואר 1014, בבזיליקת פטרוס הקדוש ברומא הוכתר היינריך לקיסר האימפריה הרומית הקדושה, יחד אתו הוכתרה קוניגונדה לקיסרית.
היינריך נפטר ב-1024 וקוניגונדה שמשה כעוצרת למשך מספר חודשים.
ב-1025 קוניגונדה פרשה למנזר הבנדיקטיני בקאופונגן שליד קאסל.
שם גם נפטרה ב-3 במרץ 1040. היא קבורה, ליד בעלה, בקתדרלת במברג.
קוניגונדה הייתה שותפה פעילה בניהול ענייני הקיסרות.
ברבים מצ'ארטרים של בעלה היא מופיעה כיועצת ונציגה, ככזאת היא השתתפה בכינוסי מועצת הקיסרות.
קוניגונדה הייתה בת לשושלת חשובה מדוכסות לורן העילית, וככזאת טיפחה קשרים משמעותיים עוד לפני נישואיה, קשרים ששבהם נעזרה בהמשך הדרך.
לאחר מותו של היינריך שימשה
קוניגונדה, לתקופה קצרה, כעוצרת של הקיסרות.
בהשפעתה בעלה הקיסר העניק לכנסייה את הקרקעות להקמת הקתדרלה והמנזר בבמברג.
קוניגונדה עצמה הקימה את המנזר הבנדיקטיני בקאסל ותרמה לו רליקוויה מהצלב האמיתי.
ב-1025, שנה אחרי מות בעלה, קוניגונדה הצטרפה כנזירה למנזר הנזירות הבנדיקטיניות בקאופונגן, שם נשארה עד מותה ב-1040. היא קבורה ליד בעלה בקתדרלה של במברג.
קוניגונדה הוכרזה כקדושה על ידי האפיפיור אינוקנטיוס השלישי ב-29 במרץ 1200.
היא הקדושה הפטרונית של במברג, לוקסמבורג, פולין וליטא.
יום החג שלה הוא 3 במרץ.
מקום הפולחן העיקרי שלה הוא בקתדרלת במברג.
קוניאר (בהונגרית: Konyár) הוא כפר בהונגריה במחוז היידו-ביהר שבנפת דרצ'קה.
קוניאר שוכנת 30 ק"מ דרומה מדברצן, באזור צפון המישור הגדול.
ניתן להגיע אליו ברכבת בקו הרכבת דברצן – שאראנד – נאג'קרקי.
קוניאר היה רכושו עתיק של "חמולת צ'ירה" שמושבם היה בכפר אלמושד הסמוך.
במאה ה-16 הבעלים היו גם משפחות באצ'ו, קאלאי וצ'אקי.
בשנת 1605 קיבל היישוב תעודת שחרור מאישטוואן בוצ'קאי.
בין השנים 1660–1690, הכפר סבל מאוד מהטורקים.
בשנת 1745 היה בעל האחוזה של אדמות היישוב משפחת הנסיך אסטרהאזי.
בגבול היישוב עובר מה שנקרא "תעלת השטן" (עד העשור האחרון של המאה הרביעית, התעלה היוותה קו הגנה מתקדם עבור הרומאים (לימס סארמאטיה) והגן על שלום האימפריה הרומית מפני התקפות של עמים ברברים שפלשו בנדידת העמים).
יהודים התיישבו בקוניאר באמצע המאה ה-19. רובם היו חנוונים ורוכלים.
הקהילה התארגנה ב-1840, עם ייסוד החברה קדישא המקומית.
בעקבות קונגרס יהודי הונגריה (סוף 1868 ראשית 1869) והקרע ביהדות הונגריה הצטרפה הקהילה לזרם האורתודוקסי.
בית הכנסת נבנה ב-1900. במקום היו גם "חדר", "תלמוד תורה" ומקווה.
ב-1919, בעת הרפובליקה הסובייטית ההונגרית, נאסרו עשירי הקהילה והושמו במחנה הסגר.
בתקופת "הטרור הלבן" (1919–1921), הכו בריונים את היהודים שנחשדו בסיוע לקומוניסטים.
מעמדם וזכויותיהם של יהודי הונגריה הוגבלו עוד לפני פרוץ מלחמת העולם השנייה (ספטמבר 1939), כשממשלת הונגריה הפרו-גרמנית חוקקה משנת 1938 את "החוקים היהודיים", חוקי אפליה שהגבילו את היהודים חברתית וכלכלית.
פרנסתם של יהודי קוניאר נפגעה קשות (במיוחד החוק היהודי השני והחוק היהודי השלישי).
ב-1941 גויסו 15 גברים מהכפר לשרות העבודה (עבודות כפייה לגברים יהודים במסגרת שרות עזר לצבא ההונגרי, שלחם לצד גרמניה בחזית המזרחית).
הם נשלחו לחזית אוקראינה, שם נספו רבים בשדות מוקשים.
במרץ 1944, מיד לאחר כניסת הצבא הגרמני להונגריה (מבצע מרגרטה), נאסר על היהודים לצאת מבתיהם, ורכושם הוחרם על ידי השלטונות.
בסוף מאי הועברו יהודי קוניאר לגיטו שהוקם באוראדיה (בהונגרית: נאג'ווארד), ובסוף יוני נשלחו לאושוויץ.
לאחר המלחמה חזרו לקוניאר רק יהודים ספורים ששרדו, חיי הקהילה לא התחדשו והם עלו תוך זמן קצר לישראל.
את שני ספרי התורה שנשתמרו במקום מסרו לקהילת בודפשט.
כנסייה קלוויניסטית שנבנתה במאה ה-18. הכנסייה שופצה בשנת 2006 בתמיכת האיחוד האירופי.
ממזרח ליישוב, נמצאת תעלת צ'רס, הידועה גם בשם תעלת השטן, שנבנתה על ידי הסרמטים בין השנים 324 לבין 337, והיא מקיפה להגנה את המישור ההונגרי הגדול (אלפלד).
אלפרד טיבור (נולד במקום ב-10 בפברואר 1920) – פסל יהודי-הונגרי-אמריקאי.
קוניגסג ג'מרה היא מכונית על היברידית פלאג-אין במרכב קופה בעלת ארבעה מקומות ישיבה, שמיוצרת בייצור מוגבל (300 יחידות) על ידי קוניגסג משנת 2020. היא הוצגה בשידור חי במרץ 2020 ולא בתערוכת הרכב של ז'נבה שבוטלה עקב מחלת נגיף הקורונה.
הג'רמה כוללת מנוע בנזין 3 צילנדרים עם שני מגדשי טורבו בנפח 2.0 ליטרים המספק כ- ב-7,500 סיבובים לדקה ומומנט מרבי של 61.2 קילוגרמים בין 2,000 ל-7,000 סיבובים לדקה, עם שלושה מנועים חשמליים המספקים כ- ומומנט מרבי של 255 קילוגרמים, ארבעת המנועים מספקים יחד ומומנט מרבי של 375 קילוגרמים.
למנועים החשמליים מחוברת סוללת ליתיום יון בקיבולת של 15 קילוואט שעה המספקת טווח נסיעה חשמלי מרבי של 50 קילומטרים.
היא מאיצה מ-0 ל-100 קילומטרים לשעה בתוך 1.9 שניות ומגיעה למהירות מרבית של 402 קילומטרים לשעה או 300 קילומטרים לשעה עם המנועים החשמליים בלבד.
קוני סויר הייתה שחקנית קולנוע, טלוויזיה ותיאטרון אמריקאית-יהודייה.
סויר נולדה בפואבלו שבקולורדו לזוג הורים יהודים שהיגרו מרומניה, כשהייתה בת שבע עברה לקליפורניה, שם אביה פתח חנות, מגיל צעיר אמה עודדה אותה לעסוק בשירה ובריקוד ואף רשמה אותה לתחרות כישרונות, בהיותה בת תשע עשרה עברה לניו יורק בתיאטראות וודוויל.
ב-1959 הופיעה בסרט חור בראש.
ב-1961 שיחקה בסרט הדרמה הפוליטי "Ada".
ב-1969 השתתפה בתפקיד קטן במערבון "אומץ אמיתי".
היא הופיעה בסרט כשהארי פגש את סאלי כמרואיינת בסרט תיעודי.
ב-1994 הופיעה בסרט טיפשים בלי הפסקה, ב-2004 הופיעה בסרט הישראלי הארץ המובטחת.
היא שיחקה את סבתא של מייקל סקוט (סטיב קארל) בפרק של המשרד
היא התחתנה עם מרשל שאקר ונולדו להם שתי בנות.
קונסטנס יו-הואה צ'אנג היא עיתונאית יהודיה אמריקאית, גיורת.
צ'אנג הייתה מגישה וכתבת עבור רשתות הטלוויזיה: NBC, CBS, ABC, CNN, ו-MSNBC.
כמה ממושאי הראיונות המפורסמים יותר שלה היו נציג בית הנבחרים של ארצות הברית גארי קונדיט לאחר היעלמה של המתמחה שלו צ'נדרה אן לוי ושחקן הכדורסל מג'יק ג'ונסון מייד לאחר שהודיע שהוא חולה בנגיף HIV.
ב-1993 הצטרפה לדן ראד'ר בהגשת מהדורת החדשות של רשת CBS, ובכך הפכה לאישה השנייה שמגישה במשותף מהדורת חדשות מרכזית בארצות הברית, ברשת שידור ארצית.
כצעירה ביותר במשפחה מהגרים טריים מסין בת עשרה ילדים.
אביה, ויליאם לינג צ'אנג היה קצין מודיעין בממשלה הסינית וחמישה מאחיה מתו בזמן מלחמה.
היא סיימה את בית הספר התיכון מונטגומרי בלייר בסילבר ספרינג, מרילנד וסיימה תואר בעיתונאות באוניברסיטת מרילנד ב-1969.
בשנת 1972, החלה לעבוד ברשת הטלוויזיה CBS ככתבת בעיר וושינגטון עבור חדשות הערב בהגשת וולטר קרונקייט, במהלך פרשת ווטרגייט.
אחר כך עברה צ'אנג להגיש את מהדורת חדשות הערב של ערוץ KNXT (כיום KCBS-TV), התחנה שהייתה בבעלותה ובניהולה של CBS בלוס אנג'לס.
צ'אנג גם הגישה את עדכוני חדשות הפריים-טיים של הרשת (CBS Newsbreak) עבור תחנות החוף המערבי מאולפני KNXT בכיכר קולומביה במהלך כהונתה שם.
בשנת 1983, צ'אנג עברה לרשת NBC כמגישת תוכנית הבוקר "NBC News at Sunrise".
היא גם הייתה מגישת מהדורת השבת של "NBC Nightly News".
בשנת 1989, חזרה צ'אנג ל-CBS, שם היא הנחתה את התוכנית "ליל שבת עם קוני צ'אנג" (ששמה שונה מאוחר יותר ל-"פנים אל פנים עם קוני צ'אנג"), במסגרת תוכנית זו ערכה ריאיון עם השחקן מרלון ברנדו, לראשונה לאחר 16 שנים בהן סירב לתת ראיונות לתקשורת.
ב-1 ביוני 1993, היא הפכה לאישה השנייה (אחרי ברברה וולטרס עם ABC ב-1976) שהגישה את שידור החדשות הארצי בימי חול של רשת גדולה.
לאחר שנתיים פוטרה בעקבות ריאיון תוקפני עם כבאי בזמן ניסיונות החילוץ לאחר הפיגוע באוקלהומה סיטי ולאחר ריאיון עם אמו של ניוט גינגריץ' שם לחצה עליה לחוות את דעותיה על הילרי קלינטון.
בריאיון שערכה ב-5 בינואר 1995 עם קתלין גינגריץ', אמו של הפוליטיקאי הרפובליקאי ניוט גינגריץ', אמרה גברת גינגריץ' שהיא לא יכולה לומר מה בנה חושב על הגברת הראשונה הילרי קלינטון בשידור.
צ'אנג ביקשה ממנה "פשוט ללחוש לי את זה, רק בינך לביני", ועוצמת המיקרופון של גברת גינגריץ' הוגברה כשהיא ענתה "הוא חושב שהיא כלבה".
אנשים רבים פירשו את הצעתה של צ'אנג שאם גברת גינגריץ' תלחש את ההצהרה הזו, יובטח שההצהרה לא תתועד, והיא קיבלה ביקרות שליליות רבות על כך.
כמה חודשים לאחר מכן, בעקבות הפיגוע באוקלהומה סיטי, באפריל 1995, צ'אנג ספגה ביקורת רבה על סרקזם כששאלה את דובר מכבי האש של אוקלהומה סיטי, "האם מחלקת הכבאות של אוקלהומה סיטי יכולה להתמודד עם המצב?" רבים מתושבי אוקלהומה הרגישו שהשאלה לא הייתה רגישה למצב.
ואלפי צופים באוקלהומה ובמקומות אחרים התקשרו וכתבו מכתבי מחאה על טון השאלות שלה.
כתוצאה מכך, לאחר סערה ציבורית, ניתנה לה הבחירה להתפטר או לעבור תפקיד והיא החליטה לעזוב.
בשנת 1997, צ'אנג עברה ל-ABC News ככתבת בתוכנית "20/20", ומנחה שותפה של מהדורת יום שני של התוכנית לצד צ'ארלס גיבסון.
בשנת 2002, עברה להנחות תוכנית משלה ב-CNN בשם "Connie Chung Tonight", שעליה שילמו לה 2 מיליון דולר בשנה.
CNN שינתה אחר כך את התוכנית שלה משידור חי לשידור מוקלט.
התוכנית הושעתה לאחר שהחלה מלחמת עיראק ב-2003. לאחר ש-CNN חידשה את השידורים הרגילים שלה, צ'אנג ביקשה מ-CNN לחדש את שידור התוכנית שלה בהקדם האפשרי.
הרשת הגיבה בביטולה, אף על פי שהחוזה שלה טרם פג.
בריאיון, מייסד CNN, טד טרנר, כינה את התוכנית "פשוט נוראית".
ב-1984 התגיירה ונישאה למנחה הטלוויזיה מורי פוביץ'.
צ'ינג מגדירה את עצמה כיהודיה אדוקה, שומרת כשרות.
קוניגונדה מאוסטריה (16 במרץ 1465 - 6 באוגוסט 1520), חברה בבית הבסבורג, הייתה דוכסית בוואריה בשנים 1487–1508, על ידי נישואיה לאלברכט הרביעי, דוכס בוואריה.
קוניגונדה נולדה בווינר נוישטאדט, הרביעית מתוך חמישה ילדים לקיסר פרידריך השלישי ואשתו לאונור מפורטוגל, קיסרית האימפריה הרומית הקדושה, בתו של דוארטה, מלך פורטוגל.
עם זאת, רק היא ואחיה הבכור מקסימיליאן שרדו עד לבגרות.
היא גדלה בווינר נוישטאדט ובחצר אוסטריה הפנימית בגראץ שבשטיריה, שם גדלה באווירה לא פורמלית ופתוחה, ללא נימוסי חצר נוקשים.
בניגוד לפרקטיקה הקודמת, היא למדה לא רק לקרוא, לכתוב ולרקום, אלא גם קיבלה הדרכה ברכיבה וציד, אסטרונומיה ומתמטיקה.
משפחתו של קוניגונדה עזבה את המעון הקיסרי בהופבורג בווינה לאחר ריבים ממושכים עם אחיו הצעיר של פרידריך, אלברכט השישי, ארכידוכס אוסטריה.